Saitama

Saitama (japonieraz: さいたま市, Hepburn: Saitama-shi) Japoniako erdialdean dagoen hiria da, Honshuko uhartearen ekialdeko kostaldean dagoena eta izen bera duen Saitama prefeturako hiriburua. 1.231.880 biztanle ditu eta Japoniako 10. hiri handiena da. Geografia Tokio erdigunetik 20-30 kilometro iparraldera kokaturik dago, Kantō lautadaren erdialdean. Erabat laua da eta lurraldearen zatirik gehiena itsas mailatik 20 m beherago dago. Arakawa ibaiak eta Shiba ibaiak zeharkatzen dute hiria. Historia Saitama 2001eko maiatzaren 1ean sortu zen Urawa, Ōmiya eta Yono herriak elkartzean. 2005ean laugarren herri bat hartu zuen, Iwatsuki. Urawa (浦和): Edotik Kiotora zihoan Nakasendō errepidearen posta izan zen Edo Aroan. 1923ko lurrikara handiak Tokio suntsitu zuenean intelektual ugari bertara etorri ziren bizitzera. 1934ean hiri estatusa lortu zuen. Ōmiya (大宮): Hikawa Jinja santutegiaren inguruan sortu zen. Yoko (与野): 1889an sortu eta 1958an hiri izendatu zuten. Iwatsuki (岩槻): 1954ean hiri bihurtu zen eta 2005ean Saitaman barneratu zen. Banaketa administratiboa Hamar auzotan banatzen da hiria: Chūō-ku (中央区) Iwatsuki (岩槻区) Kita-ku (北区) Midori-ku (緑区) Minami-ku (南区) Minuma-ku (見沼区) Nishi-ku (西区) Ōmiya-ku (大宮区) Sakura-ku (桜区) Urawa-ku (浦和区) Ekonomia Tokio Handiko merkatal eta negozio hiri handienetakoa da. Hainbat lantegi mota daude bertan, ezagunena Honda automobil konpainia, bertan egiten da Honda Legend kotxea. Kirolak Saitamako Urawa auzokoa da Urawa Red Diamonds futbol taldea. 2007an Asiako txapelduna izan zen eta FIFAren Kluben arteko Munduko Kopan hirugarren gelditu zen Tunisiako Étoile du Sahel taldea penalti jaurtiketetan gaindituta. Hiri senidetuak Toluca de Lerdo (Mexiko) Zhengzhou (Txina) Hamilton (Zeelanda Berria) (Zeelanda Berria) Richmond (AEB) Nanaimo (Kanada) Pittsburgh (AEB) Ondasun nabarmenak Hikawa Jinja John Lennon Museoa Minuma arroz soroak. Trenbidearen museoa. Saitama Stadium 2002. Iruditegia Kanpo estekak (Japonieraz)(Ingelesez) Saitamako webgune ofiziala.